Heimaloysnir: Støðugt og skjótt internet heima við hús Í dag er internetið allastaðni. Vit brúka internetið til snildfonina, á teldli og teldum, og talið á tólum í hvørjum húsi er nógv vaksið. Vit lurta eftir tónleiki, hyggja at filmum og goyma myndir á internetinum, og tað krevur eitt álítandi og dygdargott breiðband. Tað er okkara uppgáva at tryggja, at føroysku húsini fáa mest møguligt burturúr einum breiðbandshaldi, og tí eru vit farin undir at veita breiðbandskundum eina tænastu, har ið vit koma heim til tín og eftirkanna tína breiðbandsloysn, um tú ikki hevur nøktandi dekning. Av og á uppliva kundar, at teir ikki fáa eina nøktandi breiðbandsferð, hóast einki er galið við linjuni, og beinarin riggar, sum hann skal. Talan kann tí vera um ymisk onnur viðurskifti, ið ávirka tráðleysa sambandið heima við hús. Lat Heimaloysnir hjálpa tær. Vit bjóða okkum fram at eftirkanna og betra um tína heimaloysn. Vit gera eina kanning av breiðbandinum í húsinum og geva tær eitt tilmæli til loysnir, sum kunnu betra um støðuna. Tilmælið inniheldur eina loysn og kostnað, og hetta verður gjørt fyri eina fasta upphædd. Harumframt bjóða vit okkum fram at gera neyðugu ábøturnar og installatiónirnar sambært hesum tilmæli. Ein kanning av breiðbandsloysnini í einum sethúsi kostar 300 krónur. Tekur tú síðan av einum tilboði upp á eina loysn av trupulleikanum, er kanningin við í prísinum. Til høgru sært tú nakrar loysnir, sum kunnu betra um títt tráðleysa samband. Her er talan um tilboð til fastan prís fyri útgerð, forritan, uppsetan og royndarkanning. Um tú hevur trupulleikar við internetinum heima við hús, so ert tú vælkomin at ringja til okkara support á 808080. Harvið avtala vit nærri um eina kanning av tínum bústaði.